45. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ/158164 της 20/27 Νοεμ. 1963 (ΦΕΚ Β΄ 532) Περί των όρων προς αποκλειστικήν δι’ αυτοκινήτων εκμετάλλευσιν των παραχωρημένων εις τους Σ.Ε.Κ. οδικών γραμμών δια μεταφοράν επιβατών επί κομίστρω. Έχοντες υπ’ όψιν: α)Τας διατάξεις του εδαφ. 2 του άρθρ. 1 του Ν.Δ. 4246/1962. β)Τας διατάξεις του άρθρ. 35 του Νόμ. 2119/1952 «περί των δια λεωφορείων αυτοκινήτων συγκοινωνιών». γ)Την ανάγκην διευκολύνσεως της μεταφοράς του επιβατικού κοινού επί των κάτωθι οδικών αρτηριών δια λεωφορείων των Σ.Ε.Κ., παραλλήλως προς την σιδηροδρομικήν μεταφοράν, αποφασίζομεν: 1.Επιτρέπομεν την επί των λεωφορείων τούτων, παραλαβήν επιβατών ως εξής: α1)Εξ Αθηνών και ενδιαμέσων σημείων της διαδρομής μέχρι Πλαταμώνος δια Πλαταμώνα και μέχρι Θεσσαλονίκης, κατά την αντίστροφον δε έννοιαν εκ Θεσσαλονίκης και ενδιαμέσων σημείων της διαδρομής μέχρι Πλαταμώνος δια Πλαταμώνα και ενδιάμεσα σημεία της διαδρομής μέχρις Αθηνών. Σελ. 124,16(γ) 255-030 β1)Εκ Πύργου και ενδιαμέσων σημείων μέχρι των ορίων του Νομού Μεσσηνίας δια Καλαμάταν και δι’ ενδιάμεσα σημεία κείμενα εντός του Νομού Μεσσηνίας, κατά την αντίστροφον δε έννοιαν εις Καλαμάταν και ενδιαμέσων σημείων εντός του Νομού Μεσσηνίας δια Πύργον και ενδιάμεσα σημεία του Νομού Ηλείας. 2.Οι Σ.Ε.Κ. υποχρεούνται να διαθέτουν αριθμόν λεωφορείων αναλόγως των αναγκών της επιβατικής κινήσεως. 3.Τα δια την εξυπηρέτησιν των παραχωρημένων εις τους Σ.Ε.Κ. οδικών γραμμών διατεθησόμενα λεωφορεία θα είναι του εγκεκριμένου τύπου Τ ή ΤΕ ή επί μισθώσει τύπου τουριστικού (πούλμαν). 